b'\n_START_ARTICLE_\n\xc3\x85keshovin uima- ja liikuntahalli\n_START_PARAGRAPH_\n\xc3\x85keshovin uima- ja liikuntahalli (ruots. \xc3\x85keshovs sim- och idrottshall) on urheilukeskus, joka koostuu muun muassa uimahallista, kuntosalista ja palloilusaleista. Se sijaitsee \xc3\x85keshovin kaupunginosassa Bromman kaupunginosa-alueella Tukholmassa, Ruotsissa. Se on otettu k\xc3\xa4ytt\xc3\xb6\xc3\xb6n vuonna 1959 ja peruskorjattu perusteellisesti vuosina 2016\xe2\x80\x932018. Uimahallia operoi Tukholman kaupunki._NEWLINE_Uimahallissa on kaksi 25-metrist\xc3\xa4 allasta, kaksi opetusallasta ja lastenallas. Lastenaltaan l\xc3\xa4mp\xc3\xb6tila on 29\xc2\xa0\xc2\xb0C, isompien altaiden 27 \xc2\xb0C. Liikuntahallissa on kuntosali, py\xc3\xb6r\xc3\xa4ilysali ja avoin liikuntahalli._NEWLINE_Saman kiinteist\xc3\xb6n kellarissa on my\xc3\xb6s yksityinen keilahalli.'